Lav et referat af nedenstående tekst:

Tekst:
Lørdag aften blev Nordjyllands Politi kaldt ud til en soloulykke på Læsø. Seks kvinder på 18 år var kørt galt i en varevogn. Det oplyser vagtchef hos Nordjyllands Politi, Karsten Højrup Kristensen. Tre af kvinderne sad på forsædet, mens de andre tre befandt sig i varerummet, da ulykken skete. Tilsyneladende mistede føreren kontrollen over bilen, og derved skred bilen ud, havnede i grøften og væltede om på taget. Politiet har registreret det som et glatføreuheld. Efter ulykken klagede to af kvinderne over smerter i ryggen, og de blev derfor fløjet med helikopter til undersøgelse på Aalborg Universitetshospital. De fire andre kvinder kom lettere til skade, og blev undersøgt i lægehuset på Læsø. Det er ulovligt at køre med så mange passagerer i en varevogn, og derfor kan den 18-årige chauffør fra Svenstrup forvente at modtage en bøde. Desuden kan der blive tale om erstatningansvar i forhold til passagerne i bilen.

Referat:
To kvinder blev fløjet til sygehuset, efter de var involveret i en soloulykke på Læsø.